CELEX: 62013CN0639
Language: et
Date: 2013-12-03 00:00:00
Title: Kohtuasi C-639/13: 3. detsembril 2013 esitatud hagi — Euroopa Komisjon versus Poola Vabariik

15.2.2014   
            
            
               ET
            
            
               Euroopa Liidu Teataja
            
            
               C 45/23
            
         3. detsembril 2013 esitatud hagi — Euroopa Komisjon versus Poola Vabariik
   (Kohtuasi C-639/13)
   2014/C 45/39
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: L. Lozano Palacios ja M. Owsiany-Hornung)
   
      Kostja: Poola Vabariik
   
      Hageja nõuded
   
   
               —
            
            
               tuvastada, et kuna Poola Vabariik kohaldas vähendatud käibemaksumäära 11. märtsi 2004. aasta kaupadelt ja teenustelt võetavat maksu käsitleva seaduse III lisas nimetatud kaupadele, mis on vajalikud tuleohutuse eesmärgil, siis on Poola Vabariik rikkunud direktiivi 2006/112/EÜ, mis käsitleb ühist käibemaksusüsteemi (1) artiklitest 96–98 koosmõjus direktiivi III lisaga tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         
      Väited ja peamised argumendid
   
   Komisjon väidab oma hagi põhjenduseks, et Poola Vabariik kohaldab vähendatud käibemaksumäära kaupadele, mida ei ole direktiivi III lisas nimetatud. Neid kaupu tuleb siiski maksustada hariliku maksumääraga, kuna nad ei kuulu direktiivi artikli 98 lõikes 2 nimetatud erandi alla. Poola esitatud argumendid on puht majanduspoliitilised ja neid ei saa arvestada direktiivi sätete rikkumise õiguslikul põhjendamisel. Seega puudub vaidlus selles, et Poola õigusnormid ei vasta direktiivi nõuetele.
   
      (1)  ELT L 347, lk 1.